Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9327. Il-EUR-Lex hu l-aċċess fuq l-internet għal-liġi Ewropea. Il-Qorti Ewropea tal-Awdituri b'dan tinfurmak li r-Rapport Speċjali Nru 10/2019 "Testijiet tal-istress għall-banek fl-UE kollha: inġabar ammont kbir ta' informazzjoni dwar il-banek, iżda jinħtieġu koordinazzjoni aħjar u fokus akbar fuq ir-riskji" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu Il-liċenzji għall-produzzjoni se jingħataw biss lil kumpaniji rreġistrati fin-Norveġja jew fi stat ieħor imsieħeb fil-Ftehim dwar iż-Żona Ekonomika Ewropea (il-Ftehim taż-ŻEE), jew lil persuni fiżiċi domiċiljati fi stat imsieħeb fil-Ftehim taż-ŻEE. Kumpaniji li ma għandhomx liċenzja għall-Blata Kontinentali Norveġiża jistgħu jingħataw liċenzji għall-produzzjoni jekk ikunu prekwalifikati bħala detenturi ta' liċenzja għal fuq il-Blata Kontinentali Norveġiża. Il-Ministeru se jittratta lill-kumpaniji individwali u lill-kumpaniji li japplikaw bħala parti minn grupp bl-istess mod. L-applikanti li jressqu applikazzjoni individwali, jew l-applikanti li jkunu parti minn grupp li jressaq applikazzjoni konġunta se jitqiesu bħala applikant wieħed f'dak li għandu x'jaqsam mal-liċenzja għall-produzzjoni. Il-Ministeru jista', fuq il-bażi ta' applikazzjonijiet imressqa minn gruppi jew applikanti individwali, ilaqqa' gruppi ta' detenturi ta' liċenzji biex jingħataw liċenzja tal-produzzjoni ġdida, inkluż it-tneħħija ta' applikanti f'applikazzjoni ta' grupp u ż-żieda ta' applikanti individwali, u jaħtar l-operatur għal gruppi bħal dawn. L-għoti ta' parteċipazzjoni f'liċenzja għall-produzzjoni se jiddependi fuq il-fatt li d-detenturi tal-liċenzja jidħlu fi Ftehim dwar Attivitajiet marbutin mal-Petroleum mhux Raffinat, li jinkludi Ftehim Operattiv Konġunt u Ftehim ta' Kontabbiltà. Jekk il-liċenzja għall-produzzjoni tinqasam b'mod stratigrafiku, id-detenturi taż-żewġ liċenzji maqsuma b'mod stratigrafiku ukoll jintalbu jidħlu fi Ftehim Operattiv Konġunt li jirregola r-relazzjoni ta' bejniethom f'dan ir-rigward. Malli jiġu ffirmati l-ftehimiet imsemmija, id-detenturi tal-liċenzji jingħaqdu f'impriża konġunta fejn id-daqs tal-parteċipazzjoni tagħhom dejjem se tibqa' l-istess għall-parteċipanti tagħhom fil-liċenzja għall-produzzjoni. Id-dokumenti tal-liċenzja ser ikunu bbażati prinċipalment fuq dokumenti rilevanti mill-Aġġudikazzjonijiet f'Żoni Predefiniti 2018. L-għan hu li l-elementi prinċipali ta' kwalunkwe aġġustamenti fil-qafas isiru disponibbli għall-applikanti potenzjali qabel iż-żmien tal-applikazzjoni. Fl-interess ta' ġestjoni tajba tar-riżorsi u biex l-esplorazzjoni u l-produzzjoni ta' petroleum mhux raffinat fuq il-Blata Kontinentali Norveġiża jsiru b'mod rapidu u effiċjenti, inkluż il-kompożizzjoni ta' gruppi ta' liċenzja sabiex jiżguraw dan, għandhom japplikaw il-kriterji li ġejjin għall-għoti tal-parteċipazzjonijiet fil-liċenzji għall-produzzjoni u għall-ħatra ta' operatur: L-għarfien ġeoloġiku tal-applikant dwar iż-żona ġeografika inkwistjoni, u kif il-liċenzjati jipproponu li jwettqu l-esplorazzjoni effiċjenti għall-petroleum. Il-kompetenza teknika rilevanti tal-applikant, u kif din il-kompetenza tista' tikkontribwixxi b'mod attiv għall-esplorazzjoni kosteffikaċi u, skont kif ikun xieraq, għall-produzzjoni tal-petroleum fiż-żona ġeografika inkwistjoni. L-esperjenza tal-applikant fuq il-Blata Kontinentali Norveġiża jew esperjenza rilevanti ekwivalenti f'żoni oħra. Li l-applikant ikollu kapaċità finanzjarja sodisfaċenti biex iwettaq l-esplorazzjoni għall-petroleum u, kif xieraq, il-produzzjoni tal-petroleum fiż-żona ġeografika inkwistjoni. Jekk l-applikant huwa, jew kien, detentur ta' liċenzja tal-produzzjoni l-Ministeru jista' jqis kwalunkwe forma ta' ineffiċjenza jew nuqqas ta' responsabilità murija mill-applikant bħala detentur ta' liċenzja. Il-kunsiderazzjonijiet dwar is-sigurtà nazzjonali jistgħu jitqiesu wkoll jekk il-Ministeru jsib li tali kunsiderazzjonijiet jkunu rilevanti. Bħala regola, il-liċenzji għall-produzzjoni se jingħataw lil impriża konġunta li fiha minn tal-inqas waħda minn fost dawk li ngħataw liċenzja tkun ħaffret minn tal-inqas bir wieħed fuq il-Blata Kontinentali Norveġiża bħala operatur, jew ikollha esperjenza operazzjonali rilevanti ekwivalenti barra mill-NCS (il-Blata Kontinentali Norveġiża). Bħala regola ġenerali, ser jinħarġu liċenzji għall-produzzjoni lil żewġ detenturi jew aktar, fejn minn tal-inqas wieħed mill-parteċipanti li jingħataw liċenzja jkollu esperjenza kif imsemmi f'f). L-operatur maħtur għal-liċenzji għall-produzzjoni fil-Baħar Barents irid ikun ħaffer minn tal-inqas bir wieħed fuq il-Blata Kontinentali Norveġiża bħala operatur, jew ikollu esperjenza operazzjonali rilevanti ekwivalenti barra l-Blata Kontinentali Norveġiża. Għal-liċenzji ta' produzzjoni f'baħar fond, kemm l-operatur li jinħatar kif ukoll minn tal-anqas detentur tal-liċenzja ieħor iridu jkunu ħaffru minn tal-anqas bir wieħed fuq il-Blata Kontinentali Norveġiża bħala operatur, jew ikollhom esperjenza operazzjonali rilevanti ekwivalenti mhux fuq il-Blata Kontinentali Norveġiża. Fil-liċenzja għall-produzzjoni, entità waħda li tingħata liċenzja trid tkun ħaffret f'ibħra fondi bħala operatur. Għal-liċenzji ta' produzzjoni fejn ikun mistenni li jsir tħaffir ta' bjar fi pressa għolja u/jew temperaturi għoljin (HTHP), kemm l-operatur li jinħatar kif ukoll minn tal-anqas detentur ieħor iridu jkunu ħaffru minn tal-anqas bir wieħed fuq il-Blata Kontinentali Norveġiża bħala operatur, jew ikollhom esperjenza operazzjonali rilevanti ekwivalenti barra mill-Blata Kontinentali Norveġiża. Fil-liċenzja għall-produzzjoni, entità waħda minn fost dawk li jingħataw liċenzja trid tkun ħaffret bir HTHP bħala operatur. L-applikazzjonijiet għal interessi ta' parteċipazzjoni f'liċenzji tal-produzzjoni jistgħu jiġu sottomessi għall-blokok li mhumiex liċenzjati fiż-żona ddefinita minn qabel, kif muri fuq il-mapep ippubblikati mill-NPD. Huwa wkoll possibbli li ssir applikazzjoni għal żoni li ġew ċeduti fiż-żona definita minn qabel, wara t-tħabbira skont mapep aġġornati dwar il-Factmaps interattivi tad-Direttorat tal-Petroleum Norveġiż li jinsabu fil-paġna web tal-NPD). Kull liċenzja għall-produzzjoni tista' tikkonsisti fi blokka jew aktar jew parti minn blokka/blokok. L-applikanti huma mitluba jillimitaw id-deskrizzjoni fl-applikazzjoni għal żoni fejn huma jkunu mmappjaw prospettivament. It-test sħiħ tat-tħabbira, li jinkludi mapep iddettaljati taż-żoni disponibbli jinsab fuq il-paġna web tad-Direttorat tal-Petroleum Norveġiż www.npd.no/apa2019. L-applikazzjonijiet għal liċenzji għall-produzzjoni tal-petroleum għandhom jiġu ppreżentati elettronikament, pereżempju permezz ta' L2S (Licence2Share), lil Għandha tintbagħat kopja b'mezz elettroniku, pereżempju permezz ta' L2S, lil L-għoti ta' liċenzji għall-produzzjoni taż-żejt mhux maħdum fl-Aġġudikazzjonijiet f'Żoni Predefiniti għall-2019 fuq il-Blata Kontinentali Norveġiża huwa ppjanat li jseħħ fl-ewwel tliet xhur tal-2020. L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: Tista' ssib aktar informazzjoni fuq is-sit web tal-EPSO: https://epso.europa.eu/home_mt Fit-28 ta' Marzu 2019, quddiem il-Qorti tal-EFTA tressaq rikors kontra Konkurrenten.no AS mill-Kontea ta' Aust-Agder, irrappreżentata minn Bjørnar Alterskjær u Amie Eliassen ta' Kluge Advokatfirma AS, Bryggegata 6, Postboks 1548 Vika, 0117 Oslo, in-Norveġja. L-applikant jitlob li l-Qorti toħroġ id-digriet li ġej: L-ammont totali tal-ispejjeż li fadal jitħallsu minn Konkurrenten.no AS lill-Kontea ta' Aust-Agder jammonta għal NOK 403 430,92, li jiġu kkonvertiti f'euro bir-rati uffiċjali tal-Bank Ċentrali Ewropew fil-jum tan-notifika tad-digriet. Għandu jkun dovut imgħax ta' inadempjenza fuq dan l-ammont mid-data tan-notifika ta' dan id-digriet sad-data tal-ħlas; ir-rata tal-imgħax applikabbli għandha tkun ikkalkolata abbażi tar-rata tal-imgħax applikata mill-Bank Ċentrali Ewropew għall-operazzjonijiet prinċipali tiegħu ta' rifinanzjament fis-seħħ fl-ewwel jum kalendarju tax-xahar li fih huwa dovut il-pagament, miżjuda bi tliet punti perċentwali u nofs. L-Artikolu 70(1) tar-Regoli ta' Proċedura tal-Qorti tal-EFTA jiddikjara: Fid-Digriet tal-Qorti fil-Kawża E-1/17, il-Qorti tal-EFTA ordnat lil Konkurrenten.no AS tħallas l-ispejjeż li ġarrab l-applikant. L-Artikolu 105 tar-Regolament (UE) Nru 1308/2013 — Emenda mhux minuri Raġunijiet: Id-dispożizzjoni attwali ma tkoprix il-varjetajiet tal-inbid b'kontenut ta' zokkor residwu ogħla mill-varjetà "secco". L-inbejjed "dolci" u "amabili" huma apprezzati f'diversi pajjiżi barranin. Pereżempju, fil-Polonja l-varjetà "amabile" tammonta għal 34 % tal-inbid li jinbiegħ. Fis-suq tal-Amerka ta' Fuq, bis-saħħa ta' ġenerazzjonijiet ġodda ta' konsumaturi, il-bejgħ ta' dawn il-varjetajiet tal-inbid b'zokkor residwu, jiġifieri ħelu, żdied b'madwar 22 % f'dawn l-aħħar sentejn. B'rispons għal dawn is-segmenti tas-swieq ġodda, u b'rispett għat-tradizzjoni tal-produzzjoni tal-inbid tagħhom, il-produtturi ta' "DOC Roma" jemmnu li huwa neċessarju li titwessa' l-firxa tal-inbid billi tiżdied il-varjetà "amabile". Din l-emenda tikkonċerna l-Artikolu 1 u l-Artikolu 6 tal-Ispeċifikazzjoni tal-Prodott u t-taqsimiet li ġejjin tad-Dokument Uniku: Il-punt 1.3 Deskrizzjoni tal-inbid/inbejjed u 1.4 Prattiki tal-produzzjoni tal-inbid. Din tinkludi l-muniċipalità tal-viċinat ta' Aprilia fil-provinċja ta' Latina, li fiha l-vinifikazzjoni hija permessa f'konformità mal-Artikolu 6(4) tal-istess Regolament. Raġunijiet: It-twettiq tal-operazzjoni tal-ibbottiljar fiż-żona tal-produzzjoni, f'konformità mal-Artikolu 8 tar-Regolament tal-Kummissjoni (KE) Nru 607/2009, huwa meqjus bħala essenzjali għall-protezzjoni tal-proċess kollu tal-produzzjoni, sabiex jiġu promossi ż-żona u t-traċċabbiltà tal-prodott. Din l-emenda tikkonċerna l-Artikolu 5 tal-Ispeċifikazzjoni tal-Prodott u t-taqsima 1.8 Rekwiżiti addizzjonali tad-Dokument Uniku. Huwa propost li tinbidel id-data li fiha l-varjetà ta' "Roma rosso" issir disponibbli għall-konsum mill-15 ta' Ġunju għall-31 ta' Marzu ta' wara l-ħsad. Ir-raġuni għal din id-data aktar bikrija hija li, bit-tekniki moderni tal-vinifikazzjoni, anke l-inbejjed ħomor għandhom karatteristiċi organolettiċi ottimali sal-aħħar tax-xitwa. Sal-31 ta' Marzu ta' wara l-ħsad, l-inbejjed jikkonformaw mad-deskrizzjonijiet kimiċi u organolettiċi stabbiliti. Preċedentement, id-data li fiha l-inbid aħmar jitqiegħed fis-suq kienet stabbilita għal mhux qabel il-15 ta' Ġunju tas-sena ta' wara l-ħsad. Din id-data trid tinbidel għall-31 ta' Marzu. Din l-emenda tikkonċerna l-Artikolu 5 tal-Ispeċifikazzjoni tal-Prodott u t-taqsima 1.8 Rekwiżiti addizzjonali tad-Dokument Uniku. DOP — Denominazzjoni ta' Oriġini Protetta Inbid frisk u bbilanċjat, b'kulur isfar lewn it-tiben xi kultant bi sfumaturi ħodor ċari; aroma delikata, etera; togħma xotta, bnina, armonjuża, xi kultant b'togħmiet tal-fjuri u tal-frott. Estratt minimu mingħajr zokkor: 18 Qawwa alkoħolika totali minima skont il-volum: 12 % vol. Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid għandu kulur isfar lewn it-tiben xi kultant bi sfumaturi ħodor ċari; aroma tal-frott, delikata; togħma fina, semiħelwa, bnina, armonjuża. Qawwa alkoħolika totali minima skont il-volum: 12,5 % vol. Estratt minimu mingħajr zokkor: 20 g/l Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Inbid frisk u bbilanċjat, b'kulur isfar lewn it-tiben xi kultant bi sfumaturi ħodor ċari; aroma fina, pjaċevoli karatteristika b'togħmiet tal-fjuri u tal-frott; togħma xotta, ibbilanċjata, bnina u pjaċevoli. Qawwa alkoħolika totali minima skont il-volum: 12 % vol. Estratt minimu mingħajr zokkor: 18 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Inbid frisk u bbilanċjat, b'kulur isfar skur lewn it-tiben; aroma karatteristika tal-varjetà, pjaċevoli, fina b'togħmiet tal-fjuri u tal-frott. Qawwa alkoħolika totali minima skont il-volum: 12 % vol. Estratt minimu mingħajr zokkor: 18 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Strutturat tajjeb b'livelli tajba ta' polifenoli u tannini polimerizzati li jagħtu lill-inbid l-ammont it-tajjeb ta' volum mingħajr ħruxija. L-inbid huwa aħmar lewn ir-rubini, bi sfumaturi vjola li jxaqilbu lejn il-granata maż-żmien. L-aroma hija intensa u karatteristika, togħma xotta, armonjuża, strutturata tajjeb u ddum żmien twil. Qawwa alkoħolika totali minima skont il-volum: 12,5 % vol. Estratt minimu mingħajr zokkor: 22 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. L-inbid huwa aħmar lewn ir-rubini, bi sfumaturi vjola; aroma: armonjuża, tal-frott u intensa; togħma: semiħelwa, iddum għal żmien twil, armonjuża. Qawwa alkoħolika totali minima skont il-volum: 13 % vol. Estratt minimu mingħajr zokkor: 24 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Strutturat tajjeb b'livelli tajba ta' polifenoli u tannini polimerizzati li jagħtu lill-inbid l-ammont it-tajjeb ta' volum mingħajr ħruxija, u lonġevità tajba. L-inbid huwa aħmar lewn ir-rubini, bi sfumaturi vjola li jxaqilbu lejn il-granata maż-żmien. L-aroma hija intensa u karatteristika bi ħjiel tal-frott u/jew tal-ħwawar; togħma xotta, armonjuża, strutturata tajjeb u ddum żmien twil. Qawwa alkoħolika totali minima skont il-volum: 13 % vol. Estratt minimu mingħajr zokkor: 22 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Inbid ħafif, frisk, dinamiku, b'kulur roża pjuttost qawwi; aroma delikata, fina, b'togħmiet tal-fjuri u tal-frott; togħma xotta, friska, tal-frott, bnina. Qawwa alkoħolika totali minima skont il-volum: 11,5 % vol. Estratt minimu mingħajr zokkor: 18 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. Inbid frizzanti frisk u bbilanċjat, b'kulur isfar ċar lewn it-tiben bi bżieżaq fini u evanexxenti, aroma karatteristika, delikata, fina bi ħjiel tal-ħmira; togħma friska u bbilanċjata, minn xotta għal xotta ħafna. Qawwa alkoħolika totali minima skont il-volum: 11 % vol. Estratt minimu mingħajr zokkor: 15 Kull parametru analitiku li ma jidhirx fit-tabella t'hawn taħt jikkonforma mal-limiti stabbiliti fil-leġiżlazzjoni nazzjonali u tal-UE. 12 000 kilogramma ta' għeneb għal kull ettaru 12 000 kilogramma ta' għeneb għal kull ettaru 12 000 kilogramma ta' għeneb għal kull ettaru 10 000 kilogramma ta' għeneb għal kull ettaru 10 000 kilogramma ta' għeneb għal kull ettaru Iż-żona tal-produzzjoni tal-għeneb għall-inbejjed eliġibbli li jkollhom id-denominazzjoni "Roma" tkopri t-territorju sħiħ tal-muniċipalitajiet li ġejjin fil-provinċja ta' Ruma: u partijiet mill-muniċipalitajiet li ġejjin: Artena għaż-żona amministrattiva unika ffurmata mill-konfini ta' Lariano, Velletri u l-provinċja ta' Roma/Latina; Fiumicino minbarra ż-żona ta' Sacra; Ruma, minbarra ż-żona li tinsab fi ħdan l-awtostrada GRA u ż-żona bejn is-sezzjoni tal-GRA li taqsam minn naħa għall-oħra tax-xmara Tevere ħdejn il-punt ta' qsim ta' Via del Mare, u li tkompli tul ix-xmara sal-parti tal-kanal Porto li huwa konness mal-kosta tal-Baħar Tirren. Minn dan il-punt, id-demarkazzjoni tkompli lejn in-Nofsinhar tul il-kosta tal-konfini amministrattiva tal-muniċipalità ta' Pomezia; issegwi l-konfini msemmi qabel sakemm taqsam Via Laurentina; minn dan il-punt ta' qsim, tkompli lejn it-Tramuntana biex taqsam il-GRA. Iż-żona tal-produzzjoni tal-għeneb għall-inbejjed imsejħa "Classico" tinkludi esklussivament il-parti msemmija qabel tat-territorju tal-muniċipalità ta' Ruma. Montepulciano (aħmar) Muniċipalità ta' Cesanese (R) — Cesanese Iż-żona tal-produzzjoni hija pajsaġġ ta' pjanuri u għoljiet li tinkludi ż-żoni kostali Sabina Romana, Colli Albani, Colli Prenestini u parti minn Campagna Romana. L-aspett tal-Punent, tal-Lbiċ u tan-Nofsinhar jikkombina mal-fatturi ġeografiċi msemmija qabel, b'mod li flimkien joħolqu ambjent arjuż u mdawwal. L-ilma mormi jitbattal b'mod naturali mill-ħamrija, li hija partikolarment adattata għall-kultivazzjoni tal-vinji għall-inbid "Roma". Barra minn hekk, in-nisġa u l-istruttura kimiċi u fiżiċi tal-ħamrija għandhom influwenza deċiżiva fuq il-vinikultura, filwaqt li jikkontribwixxu għall-produzzjoni tal-fatturi fiżiċi, kimiċi u organolettiċi karatteristiċi tal-inbid "Roma". B'mod speċifiku, il-ħamrija ta' oriġini sedimentarja u volkanika hija magħmula minn sediment alluvjali u marittimu li jinkludi t-travertina, ir-ramel, iż-żrar u x-xaħx. Il-ħamrija kultant tiġi koperta b'depożiti alluvjali reċenti, jew b'depożiti ffurmati f'ambjenti ta' xmara jew ta' għadajjar li jkun fihom saffi alternanti ta' dawn li ġejjin: ramel, tafal ramli, tafal iffurmat f'ambjent batjal u ċirkalittorali, ramel u franka minn ambjent infralittorali, ramel minn ambjent kostali mżewwaq b'ġebel volkaniku u ramel ta' ambjent b'riħ qawwi u ta' xmajjar ("Duna antica"). Preżenti wkoll huma l-pozzolans, magħrufa lokalment bħala "terrinelle", jiġifieri rmied volkaniku li ma jkunx għadda minn proċess ta' twebbis. Dawn jipproduċu ħamrija ramlija, fonda li hija permeabbli għall-ilma iżda li ma żżommx ilma wieqaf, la fuq il-wiċċ u lanqas f'livelli aktar fondi. Barra minn hekk, hemm xaħx u ramel ta' lewn isfar imħallta b'ċagħaq tal-ġir u tas-siliċju f'konċentrazzjonijiet akbar jew iżgħar, kif ukoll tafal ta' lewn blu u griż minn ambjenti ta' lagi u art assoċjata ma' ħamrija ħamra taflija u lomuża, li ġeneralment huma pjuttost fini b'sottoswol konsistenti. Il-ħamrija għandha t-tipi ta' karatteristiċi li jagħmluha ideali għal vinikultura ta' kwalità. Il-klima fiż-żona tal-produzzjoni hija kkaratterizzata minn xita abbundanti (1 065 mm). Fis-sajf ftit li xejn tagħmel xita (105 mm) u tinxef f'Lulju u f'Awwissu. F'Ġunju tagħmel xi ftit xita, iżda f'Mejju x-xita tagħmel b'mod regolari fi kwantitajiet iżgħar. Hemm temperatura medja annwali tajba (14,2 °C), flimkien ma' temperatura relattivament għolja u xemx ottimali f'Settembru u f'Ottubru. Fl-aħħar stadju, il-klima hija kkaratterizzata minn differenza sinifikanti fit-temperatura bejn billejl u binhar. Din tippermetti li l-għeneb isir bil-mod u bis-sħiħ, filwaqt li tikkontribwixxi b'mod sinifikanti għall-karatteristiċi organolettiċi partikolari tal-inbid "Roma". Il-ħamrija hija ta' oriġini volkanika, ġeneralment ikkaratterizzata bi ftit aċidu (pH 5,5/6), b'livelli għolja ta' melħ minerali: potassju li ġeneralment ikun ogħla minn 500 ppm. Il-kundizzjonijiet tal-klima, b'mod partikolari f'żoni aktar wieqfa, jinkludu varjazzjonijiet kbar fit-temperatura bejn billejl u binhar (madwar 10 °C). Il-kombinazzjoni tat-terren u tal-klima tħeġġeġ l-iżvilupp ta' aċidu prinċipalment maliku fl-għenieqed tal-għeneb. Dan huwa essenzjali fil-produzzjoni tat-terpene, responsabbli għall-aromi li huma karatteristiċi tal-varjetà tal-għeneb. Speċifikament fil-każ tal-inbejjed bojod, dan jipproduċi nbid frisk u bbilanċjat. Il-ħamrija alluvjali ta' oriġini volkanika għandha kontenut tat-tafal ta' bejn il-15 u t-30 %, kif ukoll livelli għolja ta' potassju, assoċjati mar-rendimenti baxxi tal-għeneb għal kull ettaru: massimu ta' 10 tunnellati għal kull ettaru. Hemm differenzi fit-temperatura ta' madwar 13 °C bejn billejl u binhar, b'xemx ottimali li normalment tkun f'Ottubru (magħrufa sew bħala "ottobrate romane"). Fil-każ tal-inbejjed ħomor, dawn il-fatturi kollha jingħaqdu flimkien biex jippermettu li l-għeneb isir bil-mod u bis-sħiħ. Il-bilanċ eċċellenti ta' zokkor u aċidi flimkien mal-maturazzjoni fenolika jippermetti l-produzzjoni ta' nbejjed ikkaratterizzati minn aroma tajba, bilanċ, struttura u volum. L-istorja twila tal-vinikultura fl-artijiet fejn jiġi prodott l-inbid "Roma" ġejja miż-żminijiet Rumani, il-Medjuevu sal-lum il-ġurnata, kif juru diversi dokumenti. Din hija l-prova ġenerali u bażika tar-rabta u l-interazzjoni mill-qrib bejn il-fatturi umani u l-kwalità u l-karatteristiċi partikolari tal-inbid "Roma". Fi kliem ieħor, din hija x-xhieda tal-mod li bih in-nies f'din iż-żona għaddew it-tekniki tal-kultivazzjoni tad-dwieli u enoloġiċi tradizzjonali minn ġenerazzjoni għal oħra tul sekli sħaħ. Dawn it-tekniki baqgħu jittejbu u ġew rfinuti fi żminijiet moderni bis-saħħa tal-progress xjentifiku u teknoloġiku li bla dubju sar, sabiex inħolqu l-inbejjed rinomati ta' "Roma". Iż-żona tal-produzzjoni hija pajsaġġ ta' pjanuri u għoljiet li tinkludi ż-żoni kostali Sabina Romana, Colli Albani, Colli Prenestini u parti minn Campagna Romana. L-aspett tal-Punent, tal-Lbiċ u tan-Nofsinhar jikkombina mal-fatturi ġeografiċi msemmija qabel, b'mod li flimkien joħolqu ambjent arjuż u mdawwal. L-ilma mormi jitbattal b'mod naturali mill-ħamrija, li huwa partikolarment adattat għall-kultivazzjoni tal-vinji għall-inbid "Roma". Barra minn hekk, in-nisġa u l-istruttura kimiċi u fiżiċi tal-ħamrija għandhom influwenza deċiżiva fuq il-vinikultura, filwaqt li jikkontribwixxu għall-produzzjoni tal-fatturi fiżiċi, kimiċi u organolettiċi karatteristiċi tal-inbid "Roma". B'mod speċifiku, il-ħamrija ta' oriġini sedimentarja u volkanika hija magħmula minn sediment alluvjali u marittimu li jinkludi t-travertina, ir-ramel, iż-żrar u x-xaħx. Il-ħamrija xi kultant tiġi koperta b'depożiti alluvjali reċenti, jew b'depożiti ffurmati f'ambjenti ta' xmara jew ta' għadajjar li jkun fihom saffi alternanti ta' dawn li ġejjin: ramel, tafal ramli, tafal iffurmat f'ambjent batjal u ċirkalittorali, ramel u franka minn ambjent infralittorali, ramel minn ambjent kostali mżewwaq b'ġebel volkaniku u ramel ta' ambjent b'riħ qawwi u ta' xmajjar ("Duna antica"). Preżenti wkoll huma l-pozzolans, magħrufa lokalment bħala "terrinelle", jiġifieri rmied volkaniku li ma jkunx għadda minn proċess ta' twebbis. Dawn jipproduċu ħamrija ramlija, fonda li hija permeabbli għall-ilma iżda li ma żżommx ilma wieqaf, la fuq il-wiċċ u lanqas f'livelli aktar fondi. Barra minn hekk, hemm xaħx u ramel ta' lewn isfar imħallta b'ċagħaq tal-ġir u tas-siliċju f'konċentrazzjonijiet akbar jew iżgħar, kif ukoll tafal ta' lewn blu u griż minn ambjenti ta' lagi u art assoċjata ma' ħamrija ħamra taflija u lomuża, li ġeneralment huma pjuttost fini b'sottoswol konsistenti. Il-ħamrija għandha t-tipi ta' karatteristiċi li jagħmluha ideali għal vinikultura ta' kwalità. Il-klima fiż-żona tal-produzzjoni hija kkaratterizzata minn xita abbundanti (1 065 mm). Fis-sajf ftit li xejn tagħmel xita (105 mm) u tinxef f'Lulju u f'Awwissu. Anke f'Ġunju tagħmel xi ftit xita, filwaqt li tagħmel b'mod regolari f'Mejju għalkemm fi kwantitajiet iżgħar. Hemm temperatura annwali medja tajba (14,2 °C), flimkien ma' temperatura relattivament għolja u xemx ottimali f'Settembru u f'Ottubru. Fl-aħħar stadju, il-klima hija kkaratterizzata minn differenza sinifikanti fit-temperatura bejn billejl u binhar. Din tippermetti li l-għeneb isir bil-mod u bis-sħiħ, filwaqt li tikkontribwixxi b'mod sinifikanti għall-karatteristiċi organolettiċi partikolari tal-inbid frizzanti "Roma". B'mod partikolari, il-kombinazzjoni tal-karatteristiċi tal-art u tal-fatturi tal-klima jagħtu lill-inbejjed frizzanti aċidità naturali, togħma minerali tajba li ġejja mill-art, fwieħa rikka u perċentwal bażiku ta' polifenoli li jiggarantixxu nbejjed frizzanti friski, strutturati u li jdumu żmien twil. L-istorja twila tal-vinikultura fl-artijiet fejn jiġi prodott l-inbid "Roma" ġejja miż-żminijiet Rumani, il-Medjuevu sal-lum il-ġurnata, kif juru diversi dokumenti. Din hija l-prova komprensiva u bażika tar-rabta u l-interazzjoni mill-qrib bejn il-fatturi umani u l-kwalità u l-karatteristiċi partikolari tal-inbid frizzanti "Roma". Fi kliem ieħor, din hija x-xhieda tal-mod li bih in-nies f'din iż-żona għaddew it-tekniki tal-kultivazzjoni tad-dwieli u enoloġiċi tradizzjonali minn ġenerazzjoni għal oħra tul sekli sħaħ. Dawn it-tekniki baqgħu jittejbu u ġew rfinuti fi żminijiet moderni bis-saħħa tal-progress xjentifiku u teknoloġiku li bla dubju sar, sabiex inħolqu l-inbejjed rinomati ta' "Roma". Il-leġiżlazzjoni tal-UE Deroga dwar il-produzzjoni fiż-żona ġeografika identifikata Il-vinifikazzjoni, l-ipproċessar fi nbid frizzanti u l-ibbottiljar huma permessi fil-muniċipalità ta' Aprilia fil-provinċja ta' Latina, entità amministrattiva fil-viċinat taż-żona tal-produzzjoni tal-għeneb, skont l-Artikolu 6(4)(b) tar-Regolament tal-Kummissjoni (KE) Nru 607/2009. Il-leġiżlazzjoni tal-UE L-ibbottiljar fiż-żona ġeografika demarkata Id-dispożizzjonijiet dwar l-ibbottiljar fi ħdan iż-żona demarkata ġew stabbiliti f'konformità mad-dritt tal-Unjoni (l-Artikolu 8 tar-Regolament 607/2009). F'konformita mal-liġi msemmija qabel, l-ibbottiljar irid isir fiż-żona ġeografika demarkata sabiex jiġu ssalvagwardjati l-kwalità u r-reputazzjoni tal-inbid "Roma", u biex tiġi ggarantita l-oriġini tiegħu u tiġi żgurata l-effikaċja tal-kontrolli rilevanti. Il-karatteristiċi u l-kwalitajiet partikolari tal-inbid "Roma", li huma marbuta maż-żona ġeografika ta' oriġini u mar-reputazzjoni tad-denominazzjoni, huma ggarantiti aħjar jekk l-inbid jiġi bbottiljat fiż-żona tal-produzzjoni, minħabba li l-applikazzjoni tar-regoli tekniċi kollha dwar it-trasport u l-ibbottiljar u l-konformità magħhom huma fdati f'idejn azjendi fiż-żona li għandhom l-għarfien u l-kompetenza meħtieġa kif ukoll interess li jżommu r-reputazzjoni miksuba. Barra minn hekk, ir-rekwiżit jiżgura li l-produtturi tal-inbid ikunu soġġetti għal sistema effiċjenti ta' verifiki tal-ibbottiljar mill-korpi kompetenti, minħabba li r-riskji potenzjali kollha relatati mat-trasport tal-prodott 'il barra miż-żona għall-ibbottiljar huma evitati. Għalhekk minn din id-dispożizzjoni jibbenefikaw il-produtturi tal-inbid infushom, li huma attenti u responsabbli għas-salvagwardja tal-kwalità u tar-reputazzjoni tad-denominazzjoni. Fil-leġiżlazzjoni nazzjonali Dispożizzjonijiet addizzjonali dwar it-tikkettar Il-proposta biex l-inbid aħmar ma jitqigħedx fis-suq qabel il-31 ta' Marzu tas-sena ta' wara l-ħsad hija dovuta għall-fatt li, bit-tekniki moderni tal-vinifikazzjoni, l-inbejjed ħomor għandhom karatteristiċi organolettiċi ottimali sal-aħħar tax-xitwa. Sal-31 ta' Marzu ta' wara l-ħsad, l-inbejjed jikkonformaw mad-deskrizzjonijiet kimiċi u organolettiċi stabbiliti.
Extracted from C_233_2019.html